CONSILIUL LOCAL AL MUNICIPIULUI TIMIŞOARA                                        Aprobat,
DIRECŢIA  DE ASISTENŢĂ SOCIALĂ COMUNITARĂ 

                                PRIMAR 


Nr.1875/26.04.2013     

                                                            NICOLAE ROBU
Referat,

 privind  revocarea art.1 din Hotărârea Consiliului Local nr.199/16.07.2002 - privind transmiterea fără plată a unor autoturisme către Centrul Comunitar de Asistenţă Socială Timişoara, Casa Corpului Didactic Timişoara şi Corpul Gardienilor Publici
 Prin HCLMT nr.199/16.07.2002 Direcţiei  de Asistenţă Socială Comunitară Timişoara i-a fost transmis fără plată autoturismul Dacia Nova, cu numărul de înmatriculare TM 09 PMT, de la Primăria Municipiului Timişoara.
În anul 2005, între Primăria Muncipiului Timişoara şi Consiliul Local al Municipiului Timişoara –Centru Comunitar de Asistenţă Socială a fost încheiat contractul de comodat bun mobil (autoturismul Dacia Nova TM 09 PMT ) nr. 1276/28.07.2005 //SC2005-13451/27.07.2005, pe o perioadă de 12 luni, începând cu data de 01.08.2005, prelungit prin act adiţional nr.1/28.07.2006, autorismul fiind şi  în prezent în folosinţa gratuită  a Primăriei Municipiului Timişoara.

 
Conform art. 1 din  H.C.L.M.T.nr.468/20.12.2005  „Centrul Comunitar de Asistenţă Socială Timişoara „ şi-a schimbat denumirea  în „Direcţia de Asistenţă Socială Comunitară a Municipiului Timişoara” .
Pentru punerea în concordanţă a situaţiei faptice cu cea juridică  a autoturismului Dacia Nova, cu numărul de înmatriculare TM 09 PMT este necesară revocarea art.1 din Hotărârea Consiliului Local nr.199/16.07.2002.  

În condiţiile art.1 şi pct.1 din anexa nr.1 din  HG nr.841/1995 privind procedurile de transmitere fără plată şi de valorificare a bunurilor aparţinând instituţiilor publice:

“  Art. 1. - Transmiterea, fără plată, de la o instituţie publică la o altă instituţie publică a unor bunuri, altele decât clădiri, aflate în stare de funcţionare, se realizează cu respectarea condiţiilor şi a procedurilor prevăzute în anexa nr. 1
1. Pot fi transmise, fără plată, orice fel de bunuri aflate în stare de funcţionare, indiferent de durata de folosinţă, dacă acestea nu mai sunt necesare instituţiei publice care le are în administrare, dar care pot fi folosite în continuare de altă instituţie publică sau dacă, potrivit reglementărilor în vigoare, instituţia nu mai are dreptul să utilizeze bunul respectiv.”
Având în vedere cele menţionate, în conformitate cu prevederile art.1 şi pct.1 din anexa nr.1 din  HG nr.841/1995 privind procedurile de transmitere fără plată şi de valorificare a bunurilor aparţinând instituţiilor publice, în baza art. art.36 alin.2 lit.c) şi art.124   din Legea 215/2001 privind administraţia publică locală,

PROPUNEM:

1. revocarea  art.1 din Hotărârea Consiliului Local nr.199/16.07.2002 privind transmiterea fără plată a unor autoturisme către Centrul Comunitar de Asistenţă Socială Timişoara, Casa Corpului Didactic Timişoara şi Corpul Gardienilor Publici. Autoturismul Dacia Nova cu număr de înmatriculare TM 08 PMT rămâne la Primăria Municipiului Timişoara pentru deservirea parcului comun.

